ΡΕΞΑΜ
ΒΑΘΜΟΛΟΓΙΑ ΤΣΑΜΠΙΟΝΣΙΠ 20. ΡΕΞΑΜ
Βρισκόμαστε εδώ μετά τη δεύτερη ήττα της σεζόν.
Τα εύκολα λάθη μάς οδήγησαν στην ήττα,
και η ομάδα ακόμα δένει.
Σκληρές οι ήττες από Σαουθάμπτον και Γουέστ Μπρομ
στα πρώτα δύο ματς στην Τσάμπιονσιπ.
Οι αντίπαλοι οπαδοί θα χαίρονται.
Ο ανταγωνισμός είναι αδυσώπητος, κι ο Πάρκι χρειάζεται νίκες.
Έχει αδιανόητη πίεση.
Θεωρώ ότι σε αυτή τη φάση
πρέπει να αποφασίσει ποιος θα είναι στην ομάδα.
Δεν συμφωνείς;
Ποιους θα κρατήσει, ποιους θα δηλώσει.
Η μεταγραφική περίοδος κλείνει 1η Σεπτεμβρίου.
Πόσες αλλαγές θα κάνει ο Πάρκι;
Δεν ξέρω αλλά, πριν περάσουμε σε άλλα πρόσωπα,
πρέπει να πούμε για τον Όλι Πάλμερ.
Έχει ακόμα μέλλον στην ομάδα ο Όλι Πάλμερ;
Κίνδυνος εδώ...
ΔΥΟ ΒΔΟΜΑΔΕΣ ΠΡΙΝ
70' - ΡΕΞΑΜ - ΧΑΛ 1-2 ΚΥΠΕΛΛΟ CARABAO
Στο εντός έδρας ματς με τη Χαλ για το Κύπελλο Carabao,
βρισκόμαστε πίσω στο σκορ.
Ο Φιλ ανακατεύει την τράπουλα.
Μπαίνει στη θέση του Χάρντι, ε
Μπαίνει ο ψηλός.
Ο Όλι Πάλμερ μπόρεσε να έρθει από τον πάγκο...
ΜακΚλίν. Σέντρα με το αριστερό. Σηκώνεται ο Πάλμερ.
Σκοράρει! Όλι Πάλμερ.
90'+1' ΡΕΞΑΜ - ΧΑΛ 2-3
...και να βάλει δύο θαυμάσια γκολ...
90'+2' ΡΕΞΑΜ - ΧΑΛ 3-3
...για το 3-3. Πήγαμε κατευθείαν στα πέναλτι.
ΔΙΑΔΙΚΑΣΙΑ ΠΕΝΑΛΤΙ
Αν είσαι σεναριογράφος,
πιθανότατα κάπως έτσι θα το είχες γράψει.
Όλι! Όλι!
Πήγα καλά στην προετοιμασία; Ναι.
ΤΕΛΙΚΟ 5-3 ΠΕΝ.
Μπήκα αλλαγή στο Κύπελλο Carabao με τη Χαλ Σίτι
και έβαλα δύο γκολ; Ναι.
ΟΛΙ ΠΑΛΜΕΡ ΕΠΙΘΕΤΙΚΟΣ
Είμαι ο πρώτος σκόρερ μας; Ναι.
Αλλά αυτά έχει η ζωή, ό, τι είναι να γίνει θα γίνει,
και βέβαια το βλέπεις να 'ρχεται.
Λίγες μέρες πριν από το ματς με τη Χαλ, ο κόουτς είπε
"Κάναμε μεταγραφές, ορισμένες κοντά στο προφίλ σου,
οπότε θα έλεγα ότι ίσως είναι η σωστή στιγμή για να φύγεις".
Ήταν σκληρό αλλά αναπόφευκτο.
Δεν θέλω να είμαι θεατής.
Σε καμία ομάδα.
Η Σουίντον απέκτησε τον Πάλμερ από τη Ρέξαμ
Όλι, καλώς ήρθες στη Σουίντον. Χαίρεσαι που ήρθες;
Πάρα πολύ.
Με σταυρωμένα χέρια.
ΚΕΪΤΛΙΝ ΠΑΛΜΕΡ ΣΥΖΥΓΟΣ
Πάνω από το κεφάλι. Ωραία.
ΣΟΥΙΝΤΟΝ ΤΑΟΥΝ ΦΚ
Θεωρώ δύσκολο να ξεχωρίζεις την καρδιά από το μυαλό,
γιατί για πολύ κόσμο είναι ήρωας.
Αυτό είναι το ποδόσφαιρο, το ξέρω, αλλά αγγίζει και ευαίσθητες χορδές.
Από τη Ρέξαμ είναι ίσως πιο δύσκολο να φύγεις.
Αυτοί οι παίκτες έχουν κάνει ολόκληρο ταξίδι μαζί μας.
Μαγική κίνηση από Ρομπ, Ράιαν και Φιλ Πάρκινσον,
με τη μεταγραφή-ρεκόρ του ύψους 1,98 επιθετικού Όλι Πάλμερ.
Τον πήραμε από τη Γουίμπλεντον...
Ο ΜακΑλίντεν παίρνει το ριμπάουντ. Ναι!
Ο Όλι Πάλμερ δίνει το προβάδισμα στη Ρέξαμ!
...και είχε τεράστια συμβολή στην άνοδό μας από τη Νάσιοναλ Λιγκ.
Ο Όλι και η συνεισφορά του άλλαξαν τη μοίρα
αυτής της ομάδας.
Ο πηγαίος ενθουσιασμός του και το σκανταλιάρικο πνεύμα του, θα έλεγα,
πρόσθεσαν χαρακτήρα στην ατμόσφαιρα του γηπέδου.
Ανεβήκαμε! Ανεβήκαμε!
Από τη μία είναι λυπηρό,
μα από την άλλη είναι εξέλιξη.
Αυτή η ομάδα διαφέρει από τις άλλες.
Ποτέ δεν είχα τέτοιους ιδιοκτήτες.
Ούτε οπαδούς τόσο παθιασμένους, που κάνουν τα πάντα για σένα.
Είναι κάτι ξεχωριστό. Τελικά, φτάνουμε εδώ.
Συγγνώμη, η γυναίκα μου.
Πάνω που έκανα μια δήλωση όλο συναίσθημα.
Εξέφραζα την παντοτινή μου αγάπη για σένα...
Την αγάπη σου για μένα; Συνέχισε, μη σε διακόπτω.
Όχι. Για τη Ρέξαμ μιλούσα.
Τα λέμε σε λιγάκι.
Με συγχωρείτε.
Άψογη φωτογραφία.
Θα μας λείψει πολύ ο Όλι, αλλά είμαι σίγουρος ότι θα είναι καλά.
Τσάι και καφές. Πού πάνε;
Το τσάι εδώ, ο καφές εκεί.
- Να 'στε καλά. - Ευχαριστώ.
Ζόρικη αρχή. Αν το αναλύσουμε,
ήμασταν πολύ άτυχοι με τη Σαουθάμπτον.
Αξίζαμε τον βαθμό, δεν ήρθε.
Με τη Γουέστ Μπρομ, στο 1-1 σκέφτηκα "Το παλεύουμε". Τίποτα.
Θεωρώ ότι θα νικήσουμε τη Σέφιλντ Γουένσντεϊ.
Είναι σημαντικό. Απαιτείται ρεαλισμός.
Κάθε βαθμός μετράει σε αυτήν την κατηγορία.
Έχει πολλή πίεση ο Πάρκι, ε; Πολλές μεταγραφές.
Του έδωσαν 30 εκατ. λίρες, είναι θέμα.
Του έδωσαν προϋπολογισμό για άνοδο.
Είναι σαν θηλιά στον λαιμό σου.
Αυτό θα πει Τσάμπιονσιπ.
Γεια σας. Ρέξαμ εναντίον Σέφιλντ Γουένσντεϊ,
ένας αγώνας όπου πρέπει οπωσδήποτε να ανοίξουμε λογαριασμό,
κόντρα σε μια ομάδα που, δυστυχώς, έχει σοβαρά εξωαγωνιστικά προβλήματα.
Πρέπει να το εκμεταλλευτούμε.
ΠΟΥΛΗΣΤΕ - ΦΤΑΝΕΙ
Λεωφορείο Σέφιλντ Γουέν.
Το παράλογο είναι ότι, αν νικήσουμε,
κάποιοι θα συνεχίσουν να το υποτιμούν.
"Σιγά το επίτευγμα. Οι άλλοι έχουν προβλήματα.
Είναι μια ομάδα σε κρίση".
Σε μια εκδοχή της ιστορίας, είμαστε οι κακοί της υπόθεσης.
Το πράγμα δεν πάει καλά, οπότε λέμε
"Τι κάνουμε; Ας πουλήσουμε".
Και είμαστε οι κακοί.
ΤΖΟ ΚΡΑΝ ΔΗΜΟΣΙΟΓΡΑΦΟΣ
Όλα άρχισαν το 2015, όταν ανέλαβε την ομάδα ο Τσανσίρι.
Αγόρασα τη Σέφιλντ Γουένσντεϊ για 37,5 εκατομμύρια λίρες.
Υπήρχαν υψηλές προσδοκίες και έπεσαν πολλά λεφτά.
Τότε ξέσπασε ο COVID, και τα πράγματα χειροτέρεψαν.
Ο Τσανσίρι δεν πλήρωσε μισθούς εγκαίρως, για πέμπτη φορά το τελευταίο επτάμηνο.
Δεν ήταν μόνο οι παίκτες.
Ήταν και το προσωπικό, οι υπάλληλοι.
Όταν επηρεάστηκε η ζωή τέτοιων ανθρώπων,
ήταν η σταγόνα που ξεχείλισε το ποτήρι.
Φύγε από την ομάδα μας!
Ντεϊφόν Τσανσίρι!
Φύγε από την ομάδα μας!
Είμαι έξω φρενών με όσα έγιναν στη Σέφιλντ Γουένσντεϊ.
Μέσα σε δέκα χρόνια, ο ιδιοκτήτης πούλησε το στάδιο,
ξεφορτώθηκε το προπονητικό, δεν βάζει λεφτά.
Ιδιοκτήτης κατά οπαδών
Έχουμε χειρότερη ομάδα στο γήπεδο απ' ό, τι πριν από δέκα χρόνια.
Ένα κλασικό παράδειγμα προς αποφυγή.
ΡΟΜΠ ΜΑΚ ΣΥΜΠΡΟΕΔΡΟΣ
Αυτό είναι το πιο τρομακτικό.
Ότι δεν έχει σημασία πόσα χρήματα διαθέτεις
ή μπορείς να εξασφαλίσεις από άλλους,
ούτε αν είσαι δισεκατομμυριούχος.
Ορισμένα πράγματα δεν αγοράζονται.
ΠΟΥΛΑ ΤΗΝ ΟΜΑΔΑ
Η Σέφιλντ Γουέν., μια περήφανη ομάδα 158 ετών...
ΠΟΝΤΚΑΣΤ MEN IN BLAZERS
...έχει μεταμορφωθεί σε ζόμπι.
Αλλά οι οπαδοί επιμένουν, κι αυτό κάτι σημαίνει.
Η κατάσταση με τον πρόεδρο είναι λυπηρή.
ΟΠΑΔΟΣ ΣΕΦΙΛΝΤ ΓΟΥΕΝ.
Και το εννοώ. Είναι ανάγκη να πουλήσει την ομάδα.
Και μόνο που τώρα κατεβάζουμε ομάδα είναι θετικό.
Ήρθαμε να στηρίξουμε όσους φοράνε τη φανέλα.
ΜΑΥΡΟ ΚΑΙ ΧΡΥΣΟ ΜΕΧΡΙ ΤΕΛΟΥΣ
Ετοιμάζουν μια διαμαρτυρία με μαύρο και κίτρινο.
Αυτά θα φοράνε όλοι.
Αν έχετε την περυσινή χρυσή φανέλα,
είναι ένας καλός τρόπος να δείξετε αλληλεγγύη
στους φίλους της Γουένσντεϊ.
Εκφράζουμε την αλληλεγγύη μας με τη Σέφιλντ Γουένσντεϊ.
Ο Ρομπ μάς ενημέρωσε χθες
ότι το υποστηρίζει και θέλει να πουληθούν οι χρυσές φανέλες.
Τις έχουμε από πέρυσι. Έχουν μείνει πολλές.
Σκεφτήκαμε να μαζέψουμε λίγα χρήματα απ' αυτές.
Όλα πάνε στον σύλλογο οπαδών.
Βλέπεις ομάδες που μας στήριξαν στα κάτω μας. Όλες βοήθησαν.
Δεν πρέπει να ανταποδώσουμε;
Άλλα δύο XL, φίλε.
Δυστυχώς τραυματίστηκα πρόσφατα.
ΤΖΟΣ ΓΟΥΙΝΤΑΣ ΠΡΩΗΝ ΣΕΦΙΛΝΤ ΓΟΥΕΝ.
Μετά είδα το τουίτ του Ρομπ. Ωραία κίνηση.
Μίλησα με κόσμο από Σέφιλντ, όλοι το εκτίμησαν.
- Μαύρο και χρυσό. Θα πουλήσει; - Με μια ελπίδα ζούμε.
Αρχίσαμε με δύο ατυχή αποτελέσματα,
αλλά για σήμερα προβλέπω νίκη.
Τεράστιο παιχνίδι το σημερινό. Θέλουμε το τρίποντο.
ΡΕΞΑΜ - ΣΕΦΙΛΝΤ ΓΟΥΕΝΣΝΤΕΪ 23 ΑΥΓΟΥΣΤΟΥ 2025
Αρχίζουμε. Η μπάλα πίσω στον γιγαντόσωμο τερματοφύλακα Χόρβαθ.
Ο οποίος κάνει ένα δυνατό βολέ.
Φύγε από την ομάδα μας!
Ντεϊφόν Τσανσίρι, φύγε από την ομάδα μας!
Οι οπαδοί της Σέφιλντ διαμαρτύρονται τραγουδώντας
και όλοι οι οπαδοί της Ρέξαμ χειροκροτούν.
Αληθινή αλληλεγγύη μεταξύ των οπαδών.
Ο Ο'Μπράιεν εκτελεί το φάουλ.
Στην πλάτη της άμυνας. Φτάνει στον Μουρ. Πιάνει το σουτ. Γκολ!
Το πρώτο γκολ του Κίφερ Μουρ με τη φανέλα της Ρέξαμ!
1-0!
- Ο μεγάλος Κίφερ. - Ο μεγάλος Κίφερ.
Τι παικταράς αυτό το παλικάρι.
Κίφερ, μπράβο, αγόρι μου!
Ναι, Μπρόντι!
Η Ρέξαμ στην επίθεση. Έξω από την περιοχή.
Ωραία ο Μουρ με τη μία. Την προωθεί ο Μπρόντχεντ.
Ο Ντόμπσον με χώρο. Το σουτ.
Αποκρούει ο Χόρβαθ. Είναι το 2-0!
Κι άλλο γκολ από τον Κίφερ Μουρ!
Καλό το σουτ του Ντόμπσον. Εύκολο τελείωμα του Μουρ.
Δύο επιθέσεις, δύο γκολ.
Ρέξαμ!
Β' ΗΜΙΧΡΟΝΟ
Αρχίζει το β' ημίχρονο, 2-0 η Ρέξαμ.
Για πάμε. Μην αφήνετε κενά.
Ρέξαμ! Ρέξαμ!
Μπάναν, ωραίο κόψιμο του Μπρόντχεντ. Στον Μουρ, που κρατάει μπάλα.
Ζητάει φάουλ. Ο διαιτητής διαφωνεί.
Κίνδυνος τώρα με την προώθηση του Πάλμερ,
ανοίγει πλάγια, όμορφη σέντρα.
Ο Μπάναν σκοράρει, η Γουένσντεϊ επιστρέφει στο ματς.
Έχει αλλάξει η εικόνα του αγώνα.
Μας στοίχισε πολύ ότι είχαμε...
ΦΙΛ ΠΑΡΚΙΝΣΟΝ ΚΟΟΥΤΣ
...τον έλεγχο, και ξαφνικά μπαμ, η μπάλα στα δίχτυα.
Αναγκάζεσαι σε παθητικό ρόλο.
Όταν δεν κερδίζεις στα πρώτα ματς της σεζόν,
αρχίζει το άγχος.
Πρέπει να το καθαρίσουμε.
Θέλουμε το τρίποντο, να πάρουμε μπρος.
Κρατά μακριά τον Ο'Μπράιεν. Ο Λόου μπορεί να εκτελέσει.
Ανοίγει στα πλάγια. Υπάρχει κενό. Με τη μία ο Πάλμερ! 2-2.
ΤΕΛΙΚΟ ΡΕΞΑΜ - ΣΕΦΙΛΝΤ 2-2
Τεράστια απογοήτευση να ισοφαριστεί από 2-0.
Ενώ η πρώτη νίκη πίσω στην Τσάμπιονσιπ
έδειχνε δική μας.
Όταν είσαι 2-0 με μια ομάδα σαν τη Γουένσντεϊ...
ΡΑΪΑΝ ΡΕΪΝΟΛΝΤΣ
...και το ματς τελειώνει ισόπαλο, νιώθεις σαν να έχεις χάσει.
ΑΓΓΛΙΚΗ ΤΣΑΜΠΙΟΝΣΙΠ 19. ΡΕΞΑΜ
ΤΑ ΝΕΑ ΤΗΣ ΡΕΞΑΜ
Το Σαββατοκύριακο, φέραμε ισοπαλία με τη Σέφιλντ Γουένσντεϊ.
Παρότι προηγούμασταν 2-0. Το νιώθουμε σαν ήττα.
Αλλά ο Πάρκι ασφαλώς ξέρει τι πρέπει να δουλέψει.
ΠΑΜΕ ΚΑΦΕΠΟΤΕΣ!
- Έχουμε ανάγκη την πρώτη νίκη. - Υπάρχει πίεση.
ΑΝΤΙ ΣΤΙΒΕΝΣ - ΟΠΑΔΟΣ
Δαπανήσαμε χρήματα.
ΣΤΙΒ ΤΟΜΑΣ - ΟΠΑΔΟΣ
Ο Πάρκι πιέζεται.
ΜΑΡΚ ΤΟΜΑΣ - ΟΠΑΔΟΣ
Κριτική μετά από τρεις ανόδους;
Ισχύει. Αλλά τώρα είμαστε σε άλλο επίπεδο.
Με μια-δυο ήττες,
ο κόσμος ξεχνάει με τι θα χαιρόταν άλλοτε.
Ίσως γίναμε άπληστοι.
Σε Λιγκ Ουάν και Του, κερδίζαμε κάθε βδομάδα.
- Τώρα... - Είμαστε Τσάμπιονσιπ.
- Πολλές καλές ομάδες. - Δεν έχει εύκολα ματς.
Όταν έχεις γνωρίσει τόσες επιτυχίες,
όταν οι προσδοκίες είναι στα ύψη, και δεδομένου ότι είμαστε άνθρωποι,
ξαφνικά πρέπει να υπάρχει ένας φταίχτης.
Είναι ο Πάρκι τύπος που θα σήκωνε τα χέρια ψηλά και θα έλεγε
"Μας έχω φτάσει μέχρι εκεί που μπορούσα";
Συνέχεια μου το ρωτάνε αυτό.
"Είναι ο κόουτς που θα μας πάει μπροστά;"
Η απάντησή μου είναι ότι δεν ξέρω.
Τζάστιν, ποιον προπονητή έχουμε στον πάτο της κατάταξης...
ΠΟΝΤΚΑΣΤ - Β' ΚΑΤΗΓΟΡΙΑ
...για τη σεζόν 2025-26;
ΚΑΤΑΤΑΞΗ ΠΡΟΠΟΝΗΤΩΝ
Έχουμε τον Φιλ Πάρκινσον της Ρέξαμ.
ΠΟΔΟΣΦ/ΚΗ ΟΜΟΣΠΟΝΔΙΑ
ΚΟΛΙΕΡΣ ΠΑΡΚ
Ανεβάζουμε ρυθμούς. Τζος, πάμε. Φύγαμε. Ωραία.
Ο Φιλ Πάρκινσον έχει κοουτσάρει πάνω από χίλιους αγώνες,
αλλά νομίζω μόνο κάπου 140-150
στην Τσάμπιονσιπ. Είναι πρόκληση γι' αυτόν.
Είναι μύθος της Ρέξαμ, αλλά...
2006 - ΧΑΛ ΣΙΤΙ
...στην Τσάμπιονσιπ δεν διέπρεψε.
2008 - ΤΣΑΡΛΤΟΝ
Τελευταία παρουσία του ήταν με την Μπόλτον, που έπεσε το 2019.
2018 - ΜΠΟΛΤΟΝ
Ο Φιλ είχε κοουτσάρει στην Τσάμπιονσιπ με τη Χαλ, την Μπόλτον.
ΡΕΚΟΡ ΤΣΑΜΠΙΟΝΣΙΠ Ν26 - Ι37 - Η78
Για να είμαστε δίκαιοι, αυτές οι ομάδες είχαν θέματα.
Αν δεν δώσεις σε κάποιον τα κατάλληλα εργαλεία,
πιθανότατα δεν θα κάνει τη δουλειά.
Μ. ΓΚΡΙΦΙΘΣ ΣΧΟΛΙΑΣΤΗΣ
Πάντα ήταν σε ομάδες που δεν είχε χτίσει ο ίδιος.
Κληρονομεί ομάδες που παλεύουν να επιβιώσουν
ή ομάδες με οικονομικές δυσχέρειες, και προσπαθεί να αντεπεξέλθει.
Ένα πράγμα όπου οι ομάδες της Τσάμπιονσιπ
δείχνουν αρκετά συνεπείς είναι η απόλυση του προπονητή
όταν δεν έχουν άμεσα αποτελέσματα.0
Η πραγματικότητα είναι ότι οι άνθρωποι δεν έχουν χρόνο
να περιμένουν για να κυνηγήσουν το έπαθλο της ανόδου στην Πρέμιερ Λιγκ.
Είμαι πολύ καιρό προπονητής.
Σημασία έχουν τα αποτελέσματα.
Όλοι σπεύδουν να τα ρίξουν στον προπονητή.
Κάθε χρόνο, πάνω από το ένα τρίτο των προπονητών αλλάζει.
Ποτέ δεν ξέρεις πόσο θα μείνεις.
Το επόμενο κεφάλαιο για τη Ρέξαμ
είναι να βρει ένα μεγάλο όνομα, ώστε να ανέβει επίπεδο.
Δεν νομίζω ότι ο Πάρκινσον θα το κατορθώσει.
ΤΟ ΑΦΕΝΤΙΚΟ
Η κατηγορία είναι αμείλικτη. Ο Πάρκινσον έχει κάνει πιο πολλά για μας
από τους πιο πολλούς προπονητές μας στην ιστορία.
Να 'στε βέβαιοι, όμως: Με επτά-οκτώ σερί ήττες,
ο Πάρκινσον θα αμφισβητηθεί πολύ έντονα.
Του αξίζει όσο πιο πολύς χρόνος...
- Ας πάρει μια ευκαιρία. - Του αξίζει υπομονή.
Προσωπικά, θα εκπλαγώ αν παραμένει στο τιμόνι
στο τέλος της σεζόν.
ΛΑΝΤΟΥΝΤΝΟ, ΟΥΑΛΙΑ
Έχασα τον Τζόι, αλλά έχασα κάτι παραπάνω από έναν φίλο.
Ξεχωριστός άνθρωπος. Μοναδικός.
ΜΙΚΙ ΤΟΜΑΣ ΠΡΩΗΝ ΠΑΙΚΤΗΣ ΡΕΞΑΜ
Ήταν πολύ ιδιαίτερο άτομο.
Ο Τζόι Τζόουνς στον άξονα.
Βαθιά μπαλιά στο δεύτερο δοκάρι.
Κεφαλιά πάνω στη γραμμή.
Όλοι ξέρουν τον σερ Τζόι Τζόουνς. Όλοι ξέρουν ότι είναι ο κύριος Ρέξαμ.
Η συμβολή του στο ποδόσφαιρο, ιδίως στο ουαλικό ποδόσφαιρο,
είναι τεράστια.
Έχασα ένα μεγάλο κομμάτι της ζωής μου.
Ο ποδοσφαιρικός κόσμος θρηνεί τον θάνατο του θρύλου της Ρέξαμ,
του κυρίου Ρέξαμ, Τζόι Τζόουνς, που δυστυχώς πέθανε σε ηλικία 70 ετών.
Πέθανε ο Τζόι Τζόουνς σε ηλικία 70 ετών
Δύσκολο να βάλω σε λόγια τι σήμαινε για μας.
ΤΖΟΪ ΤΖΟΪ! ΚΥΡΙΟΣ ΡΕΞΑΜ
Ο ήρωάς μου. Λάτρευε την ομάδα.
Στη λέξη "θρύλος" γίνεται κατάχρηση.
Ο Τζόι Τζόουνς είναι εμβληματικός.
Ο Τζόι Τζόουνς σε επίκαιρη θέση. Κεφαλιά.
Ο Τζόουνς σκοράρει το παρθενικό του γκολ για την Ουαλία.
Η καριέρα του...
ΧΑΜΦΡΙ ΚΕΡ ΚΟΙΝΩΝΙΚΗ ΕΥΘΥΝΗ
Κέρδισε δύο Πρωταθλητριών και δύο πρωταθλήματα.
Έπαιξε στην Τσέλσι.
Αλλά πάντα γύριζε σ' εμάς.
ΓΚ. ΠΑΡΙ ΙΣΤΟΡΙΚΟΣ
Ήταν βοηθός προπονητή. Αναλάμβανε την ομάδα Νέων.
Δεν ήθελε τη δημοσιότητα.
Δεν συμπαθούσε τις κάμερες.
ΡΕΞΑΜ - ΤΟΡΚΙ 30/10/2021
- Από δω ο Τζόι Τζόουνς. - Γεια σας.
Χαίρομαι που σας γνωρίζω.
Χαρά και τιμή μου, κύριε.
Χαίρομαι ιδιαιτέρως.
Ευχαριστώ για τη συμβολή σας στην πόλη και την ομάδα.
Εγώ ευχαριστώ. Και τους δύο.
Γνώρισα τον Τζόι όταν ήμουν 14.
Ήταν η αρχή μιας πολύ ξεχωριστής, μοναδικής φιλίας 56 χρόνων.
Τότε δεν είχαμε πολλά. Εγώ δεν είχα καν για ποδοσφαιρικά.
Δεν ξέρω πώς έπαιρνε ο Τζόι,
γιατί κάθε φορά φορούσε ολοκαίνουργια.
Όταν πρωτοπήγε στη Ρέξαμ, δεν φανταζόμασταν την εξέλιξη.
Δεν ξέραμε ότι θα παίζαμε
ίσως στις μεγαλύτερες ομάδες.
Έγινε θρύλος και έμβλημα. Όπως σε όλες τις ομάδες που έπαιξε.
Αυτό το κατάφερε, επειδή έπαιζε με την καρδιά του
και το πάθος του. Σφιγμένη γροθιά. Αυτός ήταν ο δεσμός του με τους οπαδούς.
Έδειχνε ότι τους έδινε τα πάντα.
Ο ΤΖΟΪ ΔΑΓΚΩΝΕΙ ΡΕΞΑΜ
Πανύψηλος.
Ψηλός, όντως. Όχι, εγώ είμαι μια σταλιά.
Νομίζω ότι όλοι εδώ στο στάδιο
και όλοι όσοι γνώρισαν τον Τζόι Τζόουνς
ξέρουν τι απίστευτο πλάσμα ήταν.
Ήταν πανευτυχής που έπαιζε το αγαπημένο του παιχνίδι.
Τι καριέρα έζησε στο ποδόσφαιρο. Κέρδισε τα πάντα.
Απίθανο. Ο πρώτος Ουαλός, όπως μου λέει συνεχώς,
που κέρδισε το Πρωταθλητριών.
Πάντα μου έλεγε
"Μίκι, το Πρωταθλητριών δεν είναι και τόσο βαρύ".
Αλλά η αξία του ήταν έξω από το γήπεδο.
Ο Τζόι αφήνει μια κληρονομιά που δεν θα σβήσει.
Η Λίβερπουλ θα την τιμήσει. Η Χάντερσφιλντ. Η Τσέλσι.
Το σπίτι του ήταν εδώ.
Ο Μίκι θα περάσει δύσκολες στιγμές.
Ο Μίκι κι ο Τζόι, ξέρετε, ήταν αυτοκόλλητοι, πήγαιναν πακέτο.
Ο Μίκι θα είναι σαν να χάνει το δεξί του χέρι.
Τζόι και Μίκι πήγαιναν πακέτο.
Μαζί, πάντως, γίνονταν σαν μικρά παιδιά.
Γελούσαν και αστειεύονταν συνέχεια.
Δεν το έχω αποδεχτεί ότι έφυγε.
Το ξέρω ότι συνέβη, αλλά ποτέ δεν πίστεψα ότι ήταν άρρωστος.
Δεν μπορούσα να τον δω έτσι, γιατί ο Τζόι ήταν πάντα η δύναμή μου.
Μου έδινε τόση δύναμη.
Ήταν ο χτύπος της καρδιάς μου. Αυτό ήταν, όλη μου τη ζωή.
Είναι η πιο θλιβερή μέρα της ζωής μου. Έφυγε. Δεν μπορώ να τον φέρω πίσω.
Είναι ο αδερφός μου. Πάντα θα είναι.
Για μένα, δεν θα πεθάνει ποτέ.
Καλό του παράδεισο.
Η Ρέξαμ μού έδωσε την ευκαιρία.
Είμαι τυχερός που ήρθαμε εδώ.
Δεν θα το άλλαζα με τίποτα. Αν γυρνούσα πάλι στην αρχή,
αν ξαναζούσα την καριέρα μου,
πάλι από τη Ρέξαμ θα ξεκινούσα,
γιατί αυτό το μέρος αξίζει πολλά.
Ευχαριστώ.
ΤΖΟΪ ΤΖΟΟΥΝΣ 1955-2025
Ρέξαμ ΦΚ Επίσημο Λεωφορείο Οπαδών
STōK ΡΕΪΣΚΟΡΣ
Εκτός με τη Μίλγουολ.
Πάμε στο Δε Ντεν.
Θέλουμε την πρώτη μας φετινή νίκη.
Ας είμαστε ειλικρινείς. Δεν κάναμε και το πιο εντυπωσιακό ξεκίνημα.
Δεν πανικοβάλλομαι, μα άλλοι το κάνουν.
Η Μίλγουολ είναι ένας θρυλικός σύλλογος στην Αγγλία.
Ο διαιτητής δήλωσε ότι μεταφέρθηκε ημιλιπόθυμος
εκτός τερέν, μετά από εσκεμμένη επίθεση από έναν θεατή.
Πάντα ήταν διαβόητη για αυτά.
Αυτή η εικόνα της Μίλγουολ έχει γίνει οικεία.
Στο γήπεδο, η θέα περιορίζεται από κάγκελα και καρφιά.
Αυτές τις σκηνές είχαμε πέρυσι,
με σοβαρά επεισόδια εντός και εκτός γηπέδου.
Οι οπαδοί της Μίλγουολ απολαμβάνουν και τρέφονται από τη φήμη αυτήν,
ότι δηλαδή είναι άθλιος σύλλογος με κολασμένη έδρα.
"Δεν μας πάει κανείς. Δεν μας καίγεται καρφί".
Δεν μας πάει κανείς Δεν μας πάει κανείς
Δεν μας καίγεται καρφί Είμαστε η Μίλγουολ
ΚΟΛΝΤ ΜΠΛΟΟΥ ΛΕΪΝ - ΔΕ ΝΤΕΝ
Στη Μίλγουολ, πρέπει όλοι να είμαστε μια γροθιά, εντάξει;
ΦΙΛΟΞΕΝΟΥΜΕΝΟΙ
Μην ξεχνάτε, ανασύνταξη ως ομάδα, έτσι;
Σ' αυτήν την κατηγορία ανήκουμε.
Θα το αποδείξουμε από το πρώτο ως το τελευταίο λεπτό.
Έτσι θα κάνουμε το κοινό τους να στραφεί εναντίον τους.
ΜΙΛΓΟΥΟΛ - ΡΕΞΑΜ 30/08/25
Γεια σας από το Δε Ντεν.
Το πιο άγριο από όλα τα ποδοσφαιρικά γήπεδα,
όπου η Ρέξαμ θα δοκιμαστεί απέναντι σε μια Μίλγουολ ...
19. ΡΕΞΑΜ
...που τα πάει πολύ καλά μέχρι στιγμής.
8. ΜΙΛΓΟΥΟΛ
Η Ρέξαμ στη σέντρα. Θα είναι ένα τεστ τόσο χαρακτήρα
όσο και τεχνικής.
Ο Ντόμπσον αργεί. Ο Εμάκου τού την κλέβει.
Και τρώει και την ντρίμπλα.
Φοβερό τάκλιν από τον Μάθιου Τζέιμς. Έβγαιναν τρεις εναντίον δύο.
Μαρκάρετε, γαμώτο. Μαρκάρετε!
Τάκλιν του Εμάκου στον Κλίγουορθ,
που έχει χτυπήσει στον αστράγαλο,
προς μεγάλη τέρψη των οπαδών της Μίλγουολ. Δείχνει να υποφέρει.
ΗΜΙΧΡΟΝΟ ΜΙΛΓΟΥΟΛ - ΡΕΞΑΜ 0-0
Β' ημίχρονο, κάνουμε επίθεση προς τους οπαδούς.
- Γερά, Κόκκινοι! - Γερά, Κόκκινοι!
Ο κόσμος τους συνεχίζει να φωνάζει.
Πρέπει να μπορείς να σφίξεις τα δόντια σε τέτοια δύσκολα εκτός έδρας.
Πιο γρήγορη κυκλοφορία!
Ωραία σέντρα. Ο Μουρ πάνω από τον τερματοφύλακα!
Και σκοράρει!
Ο Μουρ παρακολουθεί την πορεία της μπάλας, και την αλλάζει.
Η μπάλα στα δίχτυα, ξυστά από το δοκάρι.
ΜΙΛΓΟΥΟΛ - ΡΕΞΑΜ 0-1
Ρέξαμ!
Δύο λεπτά ακόμα.
Πάσα στον Εμάκου. Πάει να περάσει τον Ντόμπσον.
Καλή αντίδραση. Ο Ντόμπσον κόβει. Ο Τζέιμς απομακρύνει.
Κανείς εκεί για τη Ρέξαμ.
Τώρα έχουμε ταμπουρωθεί. Τελειώνει.
Βαθιά μπαλιά. Έξοδος του Γουόρντ.
Δεν τη συγκρατεί. Του έγινε φάουλ; Ο διαιτητής λέει όχι. Το 'χασαν!
Ήταν σίγουρο γκολ. Ο Γουόρντ δείχνει να πονάει.
Πολύ. Οι παίκτες και των δύο ομάδων φωνάζουν για βοήθεια.
Φάουλ μού φάνηκε. Ο διαιτητής είπε όχι. Δείχνει να υποφέρει.
Πού βρίσκεσαι;
Στη Μίλγουολ, και μου έσπασαν το χέρι, γαμώτο.
- Δώσ' μου κάτι. - Παυσίπονο.
Διακοπή για τραυματισμό!
- Το χέρι του! - Μην το ακουμπάς.
Αλλαγή, αλλαγή.
Ναι, Άρθουρ... Μπορείς, ναι. Θα βγει αυτός.
Γουόρντ, φίλε, ακούς; Είσαι ακόμα μαζί μου;
Έλα, μίλα μου.
Εμπρός, μεγάλε.
Πολλοί οπαδοί της Μίλγουολ τον χειροκροτούν όρθιοι,
καθώς αποχωρεί με φορείο.
Ας ελπίσουμε ότι δεν είναι τόσο σοβαρό όσο φαίνεται.
Μπαίνει ο Οκόνκουο.
Πάντα είναι άσχημο όταν τραυματίζεται συμπαίκτης.
ΑΡΘΟΥΡ ΟΚΟΝΚΟΥΟ
Ποτέ δεν θες κάτι τέτοιο.
Σίγουρα, όμως, μου έδωσε μια ευκαιρία
να βγω και να αποδείξω σε όλους, και πρώτα στον εαυτό μου,
ότι ανήκω σε αυτό το επίπεδο.
Να πω την αλήθεια, είχα άγχος και μπόλικο ενθουσιασμό.
Ντεμπούτο Τσάμπιονσιπ.
Να η μπαλιά, είναι καλή.
Μπροστά στην εστία.
Τι απόκρουση! Αδιανόητη απόκρουση.
Ήταν καθαρά θέμα ρεφλέξ. Έστριψα και έκανα την απόκρουση.
Τι απόκρουση, πάντως.
ΜακΚλίν, έξυπνη πάσα στην περιοχή. Ο'Μπράιεν. Θα τελειώσει τη φάση;
Ναι!
Η Ρέξαμ κερδίζει στη Μίλγουολ! Στο 109ο λεπτό!
90'+19' ΜΙΛΓΟΥΟΛ - ΡΕΞΑΜ 0-2
Υπέροχο σκάψιμο ο ΜακΚλίν, τι τελείωμα ο Ο'Μπράιεν!
Από δύσκολη γωνία, κρέμασε τον Μπέντα.
Ρέξαμ!
Έληξε. Για πρώτη φορά από το 1982,
η Ρέξαμ νικάει στη δεύτερη κατηγορία.
ΤΕΛΙΚΟ ΜΙΛΓΟΥΟΛ - ΡΕΞΑΜ 0-2
Οι οπαδοί της σε έκσταση.
Τρεις βαθμοί στο σακούλι.
Νίκη εκτός έδρας. Ρέξαμ, καλά πάμε.
15. ΡΕΞΑΜ
Σπουδαία μέρα για μας, με ανέπαφη την εστία μας,
και την πρώτη μας νίκη, και μάλιστα εκτός.
Κοντρόλ. Ωραία. Έτσι μπράβο. Δούλεψε τα πόδια. Ωραία.
Ωραία.
ΡΟΜΠ.ΡΑΪΑΝ.ΡΕΝΤ
Θέλω να πω περαστικά στον Ντάνι Γουόρντ,
μετά τον φρικτό τραυματισμό του.
Έδειξε να πονάει πολύ.
Και θα λείψει για μερικούς μήνες.
Ήταν εξάρθρωση αγκώνα,
ενώ σύνδεσμοι και τένοντας έχουν εξαφανιστεί.
ΝΤΑΝΙ ΓΟΥΟΡΝΤ
Επιπλέον, κατέληξε να παραγγέλνει McDonald's
σε αυτόματο μηχάνημα.
Ψυχολογικά, ένας τραυματισμός είναι δύσκολος, μα καμιά φορά
- ένα McDonald's ανεβάζει το ηθικό. - Συμφωνώ απολύτως.
Διπλό τσίζμπεργκερ; Μπιγκ Μακ;
Ήμουν στο νοσοκομείο ώρες.
Δεν με νοιάζει. Εγώ σε βλέπω να βάζεις δέκα πένες για έξτρα τυρί.
- Εγώ αυτό βλέπω. - Έβγαζα τον πάγο από την Coca-Cola.
- Ναι. Δεν ήθελα πάγο. - Έξτρα πατάτες.
Φοβήθηκα όταν τον είδα να χτυπάει, για πολλούς λόγους.
ΡΟΜΠ ΜΑΚ ΣΥΜΠΡΟΕΔΡΟΣ
Όταν είδα αργότερα τη φωτογραφία από το McDonald's,
κατάλαβα ότι μάλλον ήταν καλά.
Αλλά πόσο καιρό θα λείψει;
Λένε για τρεις μήνες αποκατάσταση,
και επιστροφή, ελπίζω, πριν από τους τέσσερις.
Για να δούμε πόσο το σηκώνεις...
ΔΡ ΝΤΕΪΒ ΠΕΡΙ ΓΙΑΤΡΟΣ ΡΕΞΑΜ
Είναι όλα λίγο θολά, βουίζουν. Θυμάμαι μόνο να σκέφτομαι...
"Γιατί; Γιατί τώρα;"
Πάνω που βρίσκεις ρυθμό. Σε μια επιστροφή που ονειρεύτηκες.
Έτσι όπως ήρθαν τα πράγματα, όπως μπήκα στην ομάδα, και τώρα...
Γαμώτο.
Έχω δύσκολο δρόμο μπροστά, αλλά οι άνθρωποι γύρω με βοηθάνε.
Πρώτη φορά βρίσκομαι σε τέτοια ομάδα,
με τέτοιο κλίμα ενότητας.
Την είχα πάντα στην καρδιά μου,
από την πρώτη φορά που πήγα γήπεδο.
Είναι το τονωτικό που χρειαζόμουν στη ζωή μου.
- Τα λέμε αύριο. - Να 'σαι καλά.
- Μιλάμε. - Έγινε. Τα λέμε.
ΡΕΞΑΜ
Στείλε το γραπτώς, Μπάρι, όπως είπαμε,
και το προχωράμε.
1 ΣΕΠΤΕΜΒΡΙΟΥ 2025
Θα κάνουμε το παν, όπως πάντα.
ΛΗΞΗ ΜΕΤΑΓΡΑΦΙΚΗΣ ΠΕΡΙΟΔΟΥ
Η θερινή μεταγραφική περίοδος διαρκεί περίπου 10 βδομάδες,
όπου το ποδόσφαιρο ανοίγει τις πόρτες του στην παράνοια.
Μεταγραφές, πωλήσεις, εύρεση παικτών.
ΚΑΛΟΥΜ ΝΤΟΪΛ ΑΜΥΝΤΙΚΟΣ
Ξέραμε ότι χρειαζόταν ενίσχυση για να είμαστε ανταγωνιστικοί,
όμως είχαμε ελάχιστο χρόνο για να το πετύχουμε.
Υπεύθυνος Λειτουργίας
Τελευταίο πρωί. Έχουμε διάφορες εκκρεμότητες,
αλλά όλες οι ομάδες παίζουν σκληρό πόκερ αυτήν τη στιγμή.
Όταν λήξει η προθεσμία,
δεν επιτρέπονται άλλες αλλαγές στο ρόστερ.
ΚΛΕΙΣΤΟ
- Η Μάντσεστερ Σίτι. - Γεια, Μάικ.
- Έλα στο στρατηγείο. - Πώς πάει;
Η πιο δραστήρια μεταγραφική μας περίοδος. Επί Ρομπ και Ράιαν, σίγουρα.
Στείλατε τα έγγραφα χθες.
ΔΙΕΥΘΥΝΩΝ ΣΥΜΒΟΥΛΟΣ
Επικρατεί τρέλα. Ανυπομονώ να πάει 7:00,
εφόσον πάμε καλά.
Σήμερα το πρωί. Θα δω πότε είναι τα ιατρικά.
Μέχρι τις επτά απόψε, έχουμε πολλά να κάνουμε.
ΡΕΞΑΜ ΑΦΚ
Το πρόβλημα του Ντόμινικ Χάιαμ.
- Πώς θα προλάβουμε τα ιατρικά... - Πολύ καλή ερώτηση.
Δώσ' μου πέντε λεπτά. Σε ξαναπαίρνω.
- Εντάξει. Ευχαριστώ. Γεια, Σον. - Γεια.
Να πάρει ο διάολος.
Χιούστον, έχουμε μια πρόκληση ανάλογη του Apollo 13.
Ο Ντόμινικ Χάιαμ είναι στη Γλασκώβη με την εθνική του.
Δεν μπορούσε να μας ενημερώσει ο ατζέντης του; Τι λες;
Μόλις συμφωνήσαμε για το τελευταίο κομμάτι του παζλ του Φιλ,
με την Μπλάκμπερν. Είμαστε ενθουσιασμένοι.
Αλλά εντάχθηκε στην Εθνική Σκωτίας, στη Γλασκώβη.
Προσπαθούμε να βρούμε πώς θα περάσει από ιατρικά.
Ο παίκτης στη Γλασκώβη,
τον θέλουμε στο Μάντσεστερ, εμείς στην Ουαλία.
Κρατήσαμε ένα ραντεβού στις τρεις.
Ναι, αλλά δεν νομίζω να υπάρχει περίπτωση
- να τον κατεβάσουμε τόσο γρήγορα εδώ. - Όχι.
Θα χρειαστεί να πω "Λοιπόν. Τι θες να γίνει;
Σου δίνουμε ένα συμβόλαιο..."
- Ναι. - Προτιμώ να μην το γράψουμε αυτό.
ΠΑΡΑΚΑΛΩ ΠΕΡΙΜΕΝΕΤΕ
Η θερινή μεταγραφική περίοδος έληξε.
Η τελευταία μέρα πάντα γεμάτη.
Τρεις μεταγραφές η Ρέξαμ
Τελευταίο απόκτημα, ο Ντομ Χάιαμ.
Οι οπαδοί έλεγαν ότι το θέμα ναυάγησε.
Κι όμως. Ντομ Χάιαμ, την τελευταία στιγμή.
ΝΤΟΜΙΝΙΚ ΧΑΪΑΜ
Είναι η μητέρα όλων των μεταγραφικών περιόδων.
Δεκατέσσερις παίκτες ήρθαν, 19 έφυγαν.
Μεγάλη υπόθεση οι τρεις τελευταίες προσθήκες.
Δεν έχουμε ξαναδεί άλλη τέτοια θερινή μεταγραφική περίοδο στη Ρέξαμ.
Έχει αποκτήσει κυριολεκτικά μια νέα ομάδα.
Ξόδεψε πιο πολλά αυτό το καλοκαίρι
απ' ό, τι ξόδεψε συνολικά για παίκτες τα προηγούμενα 161 χρόνια.
Δαπανήσαμε πολλά φέτος, αλλά πολλοί αντίπαλοι
χτίζουν τις σημερινές ομάδες τους εδώ και χρόνια.
ΘΕΡΙΝΕΣ ΜΕΤΑΓΡΑΦΕΣ 2025
Κλείνουμε μόνο μέρος της ψαλίδας
που μας χώριζε ήδη.
ΣΥΝΟΛΙΚΗ ΑΞΙΑ ΡΟΣΤΕΡ 2025
Υπάρχουν διαφορές. Ανταγωνιζόμαστε με ίσους όρους
αλλά χωρίς την επένδυση σε βάθος χρόνου.
Είναι αληθινή πρόκληση.
Φέραμε 14 παίκτες.
Πρέπει ταυτόχρονα και να φέρεις γρήγορα νέους παίκτες,
και να προσαρμοστούν.
Λίγο παραπάνω ήθελε, Σίφμαν.
Μια σχεδόν καινούρια ομάδα, με την οποία ο κόσμος πρέπει να εξοικειωθεί.
Αγχώνομαι με όλα αυτά τα χρήματα.
Είναι απαραίτητο, αλλά ο παλιός οπαδός παραμένει μέσα μου.
Λέω "Θεέ μου. Αν κάτι πάει στραβά;"
Μπορεί να έχεις καλούς παίκτες,
αλλά αυτό δεν σημαίνει και καλή ομάδα.
Δεν ξέρω αν θα είναι ομαδικοί...
ΜΠΟΜΠ ΜΑΚΕΛΧΕΝΙ
...ή αν θα ψάχνουν ατομικές δάφνες;
Ίσως θέλουν μόνο να σκοράρουν οι ίδιοι.
Θα δείξει. Με τον καιρό. Αλλά έχω αγωνία.
Τέλος! Άντε να πιείτε κάτι.
ΑΓΩΝΑΣ ΣΤΟ ΡΕΪΣΚΟΡΣ
Πίσω στο Ρέισκορς, για το ματς με την ΚΠΡ.
19. ΚΠΡ
Σειρά έχει η ΚΠΡ. Νομίζω ότι διαθέτει
αυτό το στιλ του αντισυμβατικού παίκτη με το έμφυτο ταλέντο. Πάντα είχε τέτοιους.
Φημίζεται για τους απρόβλεπτους επιθετικούς της.
Περιμένω μεγάλη μάχη.
Κόλιν, ας βγάλουμε φωτογραφία οι τρεις μας.
Αυτή είναι που θες. Με αυτό πίσω σου.
- Μόλις βγήκε ήλιος. - Προς τα εδώ, όμως. Αν πας από δω.
ΚΟΛΙΝ ΧΑΝΚΣ - ΗΘΟΠΟΙΟΣ
Ευχαριστώ.
- Βλέπεις τη Μίλι; Δεν είμαι σίγουρος. - Ναι. Εδώ είναι.
Πώς πάει, Μίλι;
- Τι κάνεις, Μίλι; Όλα καλά; - Πώς είσαι, Ράιαν; Καλά.
ΜΙΛΙ ΤΙΠΙΝΓΚ - ΟΠΑΔΟΣ
- Έφυγε ο Τζορτζ Έβανς. - Ναι, ξέρω.
Τον έχω στη φανέλα μου.
- Ξέρω, ο Τζορτζ είναι... - Τον αγαπώ.
- Τον λέγαμε Υπέροχο Τζορτζ. - Πώς το ήξερες εσύ;
- Το ήξερα. Κι εσύ τον έλεγες έτσι; - Ναι.
Δεν το ήξερα. Σοβαρά μιλάω.
ΡΕΞΑΜ - ΚΠΡ 13 ΣΕΠΤΕΜΒΡΙΟΥ 2025
Ο αγώνας με την Κουίνς Παρκ Ρέιντζερς. Καταρχάς...
ΡΑΪΑΝ ΡΕΪΝΟΛΝΤΣ ΣΥΜΠΡΟΕΔΡΟΣ
...δαπανήσαμε το ΑΕΠ του Καναδά για να πάρουμε παίκτες.
Πώς πάει, παιδιά; Χαίρω πολύ.
ΙΣΑ ΚΑΜΠΟΡΕ ΑΜΥΝΤΙΚΟΣ
- Ντομ. Τι γίνεσαι; - Πώς είσαι; Χαίρω πολύ.
ΝΤΟΜ ΧΑΪΑΜ - ΑΜΥΝΤΙΚΟΣ
Όπου και να κοιτάξεις, νέα πρόσωπα.
Μιλάμε, όπου και να κοιτάξεις.
Χάρηκα.
- Ρούμπεν. - Α, Ρούμπεν. Χαίρω πολύ.
Θα χρειαστώ σκονάκια.
ΚΙΦΕΡ ΜΟΥΡ - ΕΠΙΘΕΤΙΚΟΣ
Εδώ ο Μαξ Κλίγουορθ μπήκε στην εφηβεία.
ΜΑΞ ΚΛΙΓΟΥΟΡΘ - ΑΜΥΝΤΙΚΟΣ
Μου πήρε λίγο να το συνειδητοποιήσω.
"Όπα, ο Μαξ είναι".
Συναρπαστικό παιχνίδι. Ρέξαμ εναντίον ΚΠΡ.
Και οι δύο κινήθηκαν δραστήρια στις μεταγραφές
και τώρα ενσωματώνουν τα νέα αποκτήματα. Έχει ενδιαφέρον.
Η ΚΠΡ συνεχίζει να υπερέχει.
Στην περιοχή, σύγχυση, ο Οκόνκουο δεν βρίσκει την μπάλα.
Δεν κατεβήκαμε στο γήπεδο, και μας πατάνε κάτω.
Ο Κονέ εξαπολύει ένα δυνατό σουτ!
Αυτό πόνεσε. Άφησε σημάδι.
Σου υπενθυμίζω να πάρεις ανάσα.
- Σκατά. Να 'σαι καλά. - Μην το ξεχνάς.
Τετ α τετ με τον Οκόνκουο.
Την τσιμπάει. Θαυμάσιο γκολ.
Νιώθεις κόμπο το στομάχι σου;
Δεν έχω πια στομάχι. Το γύρισα σε σάκο κολοστομίας.
Τρομερά αποτελεσματικό. Το συστήνω ανεπιφύλακτα.
Ο διαιτητής σφυρίζει τη λήξη.
ΤΕΛΙΚΟ ΡΕΞΑΜ - ΚΠΡ 1-3
Απογοήτευση για τη Ρέξαμ.
Ήμασταν μέτριοι στην άμυνα. Είχαμε παίκτες 20 εκατ. στον πάγκο.
Κατανοώ ότι πρέπει να δέσει η ομάδα,
αλλά μπορούσαν να έχουν βάλει δυο-τρεις.
Δυο βδομάδες προπονούνται μαζί.
Και θεωρώ ότι ο Πάρκινσον πρέπει να προσαρμόζει την τακτική του.
Αλλά να χάνουμε εντός... Το γήπεδό μας ήταν κάστρο.
Ήττα 3-1 εντός από την ΚΠΡ. Όχι και πολύ παραμυθένιο, ε;
Κακό ματς.
Τώρα είμαστε 21οι στη βαθμολογία,
και ξαφνικά πάμε από την ελπίδα να διεκδικήσουμε κάτι καλό
στην ελπίδα να μην πέσουμε.
21. ΡΕΞΑΜ
Πέρυσι τα παίξαμε όλα για όλα, και ασφαλώς συνεχίζουμε.
Αλλά, έχοντας ξοδέψει τόσα χρήματα, ναι,
αλλά και χρόνο, ενέργεια,
συναισθηματική... επένδυση,
το ερώτημα για μας είναι "Εδώ θέλουμε να βρισκόμαστε;"
Έχουμε μία νίκη, μία ισοπαλία και τρεις ήττες.
Δεν θέλουμε να βρισκόμαστε εδώ.
- Εγώ τη γνώμη μου λέω μόνο. - Και καλά κάνεις,
- και θα τη λάβουμε υπόψη. - Εγώ τα λέω χύμα.
Είμαι απλώς η Τρίνα η καθαρίστρια. Έτσι;
ΚΑΤΡΙΝΑ ΤΖΟΟΥΝΣ ΦΡΟΝΤΙΣΤΡΙΑ ΡΕΞΑΜ
Εργάζομαι στο γήπεδο της Ρέξαμ περίπου τέσσερα χρόνια.
Μέχρι να πιάσω δουλειά εδώ, δεν είχα βρεθεί ποτέ στο γήπεδο της Ρέξαμ.
Μετά ερωτεύτηκα τον χώρο, τους ανθρώπους.
Είναι σαν άλλη μια οικογένεια. Τέλειο περιβάλλον.
Έχω έρθει μόνο σε έναν αγώνα, αλλά δεν θα ξανάρθω ποτέ.
Γιατί, με την τύχη που με δέρνει, από 13.000 άτομα στο στάδιο,
ποιος κάθισε δίπλα μου;
Ο πρώην άντρας μου.
Ούτε σενάριο να ήταν, ε;
Στην ομάδα λέω ότι είμαι γκαντέμω.
Και σε πηγάδι με πούτσους να έπεφτα, θα έβγαινα πιπιλώντας το δάχτυλό μου.
Να λείπει. Μόνο αν με πληρώσουν θα ξανάρθω σε αγώνα.
Καλύτερα να τον δω στο σπίτι.
Το χειρότερο είναι σίγουρα οι δημόσιες τουαλέτες.
Όταν κερδίσαμε τα κύπελλα και τα σχετικά, τα αποδυτήρια ήταν...
Πώς δεν τα καθάρισα τα αγόρια, δεν ξέρω.
Μύριζαν σαν μπιραρία μέρες μετά,
χώρια ο Όλι Πάλμερ που πετούσε το μαρούλι του παντού.
Ανεβαίνουμε, είπα ανεβαίνουμε!
Χαλάστηκα μ' αυτό.
Έχω γνωρίσει πολλούς καλούς παίκτες.
Κάποιοι που έχουν φύγει επικοινωνούν ακόμα.
Όταν έφυγε ο Γουίλ Μπόιλ, μου έστειλε μήνυμα.
Είμαι η καρδιά του συλλόγου, είπε. Πολύ γλυκό.
Κυριακή πρωί. Τι μου έχουν ετοιμάσει τα αγόρια;
Όχι και πολύ άσχημα.
Για την ΚΠΡ, τι να πεις. Λίγο...
Ναι. Λίγο απογοητευτικό παιχνίδι, θα έλεγα.
Η ΚΠΡ άξιζε τη νίκη χθες. Ήμασταν πολύ νωθροί.
Σκατά παίξανε.
Πρέπει να το πω. Τελείως σκατά.
Είχαν πολλές ευκαιρίες. Δεν ήταν η μέρα μας, δυστυχώς.
Προφανώς, έχουμε πολλούς νέους παίκτες που πρέπει να δέσουν.
Θα τους πάρει κάποιο χρόνο να συνηθίσουν ο ένας τον άλλο.
Ξέρετε, πρέπει να...
Χρειάζεται δουλειά, και είμαι βέβαιη ότι ο Φιλ Πάρκινσον θα το κάνει.
Θέλω να τους δω να νικάνε
και να δείξουν σε όλο το Ρέξαμ ότι μπορούν να τα καταφέρουν ξανά.
Αλλά πρέπει να το πιστέψουν.
Είναι στο χέρι του Φιλ και της ομάδας.
Νομίζω ότι ο Φιλ είναι πάρα πολύ κύριος.
Πολύ ευγενικός.
Μήπως να στείλουν εμένα να τους τα ψάλλω λιγάκι;
Να τους βάλω σε σειρά;
Εγώ δεν βάζω γλώσσα μέσα μου. Αυτό είναι το κακό.
Ο Φιλ Μπένετ με λέει παρλαπίπα.
Είμαι σίγουρη πως τη Δευτέρα το πρωί, που θα ξανάρθουν εδώ, θα πετάνε φωτιές.
Ξεπέρασε κάθε προσδοκία μου.
Ενθουσιάστηκα. Είναι άψογο.
ΚΕΒ ΤΕΪΛΟΡ - ΟΠΑΔΟΣ
Όλοι ξέρουν τον κύριο Ρέξαμ.
ΤΖΟΪ ΤΖΟΟΥΝΣ - Ο κύριος Ρέξαμ
Εγώ και οι φίλοι μου θελήσαμε να τον τιμήσουμε.
Χρειαζόμασταν κάτι μόνιμο.
Το ερώτημα ήταν πού να το φτιάχναμε.
Αυτό είναι το ιδανικό μέρος για τον Τζόι.
Συνεννοηθήκαμε με τον Γουέιν και μαζέψαμε τα χρήματα.
Το βρίσκω τέλειο για τον Τζόι
και ελπίζω να μείνει εδώ για πάντα.
Αυτός θα είναι όπως και να 'χει, βέβαια.
Είναι έξω στο γήπεδο,
χαιρετάει τους οπαδούς με σφιγμένη γροθιά όπως πάντα,
γεμάτος πάθος.
ΦΡΑΝΚ ΤΖΟΟΥΝΣ - ΑΔΕΡΦΟΣ ΤΖΟΪ
Ήρθα να το δω. Η οικογένεια είναι περήφανη γι' αυτό.
Ναι, είναι συγκινητικό.
Έφερα και τον γιο και τον εγγονό μου.
Όλοι χάρηκαν.
Είναι απίστευτο.
ΤΖΟΣ ΤΖΟΟΥΝΣ - ΑΝΙΨΙΟΣ ΤΖΟΪ
Ωραίο να ξέρεις ότι, όποτε πας να δεις τη Ρέξαμ,
θα είναι το πρώτο που θα βλέπεις πριν μπεις μέσα.
Είναι μια στιγμή μεγάλης περηφάνιας.
Με όλες αυτές τις τιμές, συνειδητοποιείς ότι δεν είναι πια εδώ,
αλλά είναι όμορφο να ξέρεις πόσο αγαπητός ήταν σε όλους.
Πρώτη φορά το βλέπω.
Του μοιάζει πάρα πολύ.
Λες κι είναι ο ίδιος στον τοίχο. Και το σημαντικότερο, το "κύριος Ρέξαμ".
Ο Τζόι είναι ο κύριος Ρέξαμ. Πάντα θα είναι.
Είναι ένας εξαιρετικός φόρος τιμής,
για τον σπουδαιότερο ίσως άνθρωπο που έχει δει ο πλανήτης.
Τον αγαπώ.
Όπου και να πάω στο Ρέξαμ, όλο και κάτι μου υπενθυμίζει ποιος ήταν και τι χάσαμε.
Αλλά κι η απώλεια είναι μέρος του παιχνιδιού, όπως της ζωής.
Το πώς αντιδράς στην απώλεια είναι αυτό που καθορίζει ποιος είσαι.
Ο Τζόι Τζόουνς μάς το έδειξε αυτό.
Κι η κληρονομιά του επιζεί σε κάθε παίκτη που φοράει τη φανέλα της Ρέξαμ
και θυμίζει σε όλους μας ότι το μόνο που μπορείς να κάνεις
είναι να τα δίνεις όλα.
- Ένα, δύο, τρία... - Τζόι!
Υποτιτλισμός: Αντώνης Φουκαράκης